b"\n_START_ARTICLE_\nAnifah Aman\n_START_SECTION_\nKehidupan peribadi dan pendidikan\n_START_PARAGRAPH_\nYB Dato' Sri Anifah sudah berkahwin dengan Datin Sri Rubiah Datuk Abdul Samad dan mempunyai 3 orang anak. Beliau juga adalah adik kepada Datuk Seri Panglima Musa Aman, Menteri Besar Sabah._NEWLINE_Beliau juga adalah graduan Sarjana dalam falsafah ekonomi dan undang-undang dari University College of Buckingham (kini University of Buckingham), United Kingdom.\n_START_SECTION_\nPilihan raya\n_START_PARAGRAPH_\nBeliau memasuki politik apabila mula bertanding sebagai calon Barisan Nasional di kawasan Dewan Undangan Negeri (DUN) Klias pada pilihan raya 1994. Bagaimanapun, beliau tewas di kerusi DUN Klias dalam satu pertandingan sengit antara Naib Presiden Parti Bersatu Sabah (PBS) pada ketika itu, Datuk Lajim Ukin yang mempertahankan kerusinya dengan majoriti 405 undi. Anifah sekali lagi diberi peluang pada pilihan raya 1999 untuk bertanding kerusi Parlimen Beaufort dan memenanginya._NEWLINE_Dalam Pilihan Raya Umum Malaysia 2008 beliau mengalahkan calon dari PKR, Ismail Bungsu dengan majoriti sebanyak 5,453 undi. Beliau memperolehi 10,242 undi berbanding lawannya memperolehi hanya 1,615 undi. Dua lagi calon bebas ialah Jaafar Ismail (4,789) dan Benjamin Basintal (205).\n_START_SECTION_\nMenolak Jawatan Timbalan Menteri\n_START_PARAGRAPH_\nBeliau pernah ditawarkan jawatan sebagai Timbalan Menteri Pengangkutan oleh Perdana Menteri ketika itu, Tun Abdullah Ahmad Badawi tetapi ditolak. Sebelum pilihan raya 2008, beliau telah menjadi Timbalan Menteri selama 2 penggal.\n_START_SECTION_\nDisaman kerana dakwa tawar jawatan Timbalan Perdana Menteri\n_START_PARAGRAPH_\nPada 16 Mei 2009, semasa sidang akhbar bersama Setiausaha Negara Amerika Syarikat, Hillary Clinton  di Washington, Anifah Aman mendakwa Anwar Ibrahim menawarkan jawatan Timbalan Perdana Menteri Malaysia kepadanya jika melompat parti UMNO kepada PKR. _NEWLINE_Pada 16 Mei 2009, peguam S. N. Nair mewakili Anwar Ibrahim menafikan tawaran tersebut. Beliau dituntut menarik balik kenyataan dan memohon maaf dalam tempoh 24 jam.  Pada 27 Mei 2009, writ saman difailkan di pejabat Pendaftar Mahkamah Tinggi Sivil di Kompleks Mahkamah Jalan Duta , Kuala Lumpur pada 2.10 petang oleh firma guaman Messrs S.N.Nair & Partners.Anwar Ibrahim tuntut ganti rugi pampasan RM100 juta, ganti rugi teruk, ganti rugi teladan dan injunksi untuk menahan Anifah melafaz, bercakap atau menulis atau menerbitkan perkataan fitnah.Anggota Parlimen Kimanis itu sebagai defendan pertama, Menteri Luar sebagai defendan kedua, dan kerajaan Malaysia dinamakan defendan ketiga.\n_START_SECTION_\nKehidupan peribadi\n_START_PARAGRAPH_\nAnifah berkahwin dengan Siti Rubiah Abdul Samad dan mempunyai 3 anak lelaki. Anifah juga merupakan adik kepada bekas Ketua Menteri Sabah, Musa Aman."